section_heading: Gradska uprava
paragraph_text: Gradsko vijeće broji 16 članova i članica, od čega je po pet izabrano s koalicijske liste HDZ-HSLS i s liste grupe birača nositeljice Marine Budimir, troje vijećnika ima Hrvatska seljačka stranka, a po jednog Hrvatska stranka prava dr. Ante Starčević i Socijaldemokratska partija. Šesnaesto mjesto u GV Iloka je dopunsko, namijenjeno srpskoj nacionalnoj manjini, i na njega je izabrana Stanislava Foro s koalicijske liste HDZ-HSLS.